b'\n_START_ARTICLE_\nZastava Dominike\n_START_PARAGRAPH_\nZastava Dominike prihva\xc4\x87ena je 3. studenog 1978., a manje izmjene napravljene su 1981., 1988. i 1990. godine. Na zelenoj pozadini nalazi se crveni krug u kojem je papiga Amazona imperialis (Sisserou), okru\xc5\xbeena s deset zelenih zvijezda, koje predstavljaju deset \xc5\xbeupa otoka. \xc4\x8cetiri pruge u tri boje (\xc5\xbeuta, crna i bijela) izlaze vodoravno i okomito iz kruga._NEWLINE_Elementi na zastavi nose simboli\xc4\x8dan zna\xc4\x8daj. Papiga je nacionalna ptica Dominike i cilj joj je inspirirati gra\xc4\x91ane da postignu svoje najvi\xc5\xa1e ciljeve. Zvijezde simboliraju i nadu i jednakost, a linije u svojoj cjelovitosti formiraju kri\xc5\xbe i time pokazuju glavnu vjeru u ovoj zemlji. Tri linije od kojih se kri\xc5\xbe sastoji tako\xc4\x91er simboliziraju Sveto Trojstvo. Boje na zastavi imaju sljede\xc4\x87e zna\xc4\x8denje: zelena predstavlja vegetaciju, crvena socijalnu pravdu, \xc5\xbeuta sun\xc4\x8devu svjetlost, crna zemlju i afri\xc4\x8dko podrijetlo, a bijela bistre vode i \xc4\x8disto\xc4\x87u.'